Segitiga Bermuda

thumb|250px|Segitiga Bermuda
**Segitiga Bermuda** (basa Inggris: *Bermuda Triangle*) utawa kang misuwur kanthi sesebutan Segitiga Sétan (*Devils Triangle*) yaiku panggonan kang ana ing Samodra Atlantik kang minangka garis segitiga antara Bermuda, wewengkon teritorial Karajan Manunggal minanga titik ing laladan lor, Puerto Riko, tèritorial Amérikah Sarékat minangka titik ing laladan kidul lan Miami, praja Florida, Amérikah Sarékat minangka titik ing laladan kulon. Panggonan iki ambané 1,5 juta mil² atau 4 juta km².

Segitiga bermuda dianggep *misterius* banget. Ana isu paranormal kang ngandharaké kenapa akèh kapal lan pesawat kang ilang. Ana sing carita yèn iku pancèn tandha-tandha alam, mula ora èntuk léwat kana. Ana uga kang carita yèn iku amarga makhluk akasa jaba.

## Sajarah 
Nalika ngulandara ing laladan Bermuda taun 1492, Christopher Columbus nyathet kabèh kaanan kang ana ing laladan iku. Nalika iku kompas bola-bali owah, ora ngerti apa sebabé. Kamangka nalika iku cuaca ya cerah-cerah waé. Saliyané iku, nalika wengi awak kapalé weruh bal-bal geni kang tiba menyang sagara. Dhéwekè uga weruh sinar kang cumlorot saka dhuwur kaya meteor lan ora suwé banjur ilang. Columbus uga nyathet piranti navigasi kerep ujug-ujug mati dhéwé.

### Kronologi Prastawa-Prastawa kang Misuwur 
* 1840: HMS Rosalie
* 1872: The Mary Celeste, salah siji prastawa kang gedhé dhéwé ilange kapal-kapal ing segitiga bermuda
* 1909: The Spray
* 1917: SS Timandra
* 1918: USS Cyclops (AC-4) ilang ing sagara nalika ana badai. Nanging sadurungé budhal, menara pengawas ngandhani yèn sagara nalika iku anteng banget, ora bakalan ana badai.
* 1926: SS Suduffco ilang nalika cuacane èlèk.
* 1938: HMS Anglo Australian ilang. Nalika iku ana lapuran yèn cuacane anteng banget.
* 1945: Pamaburan 19 ilang.
* 1952: Pesawat British York transport ilang kanthi nggawa 33 penumpang.
* 1962: US Air Force KB-50, kang awujud kapal tangker ilang.
* 1970: Kapal barang Prancis, Milton Latrides ilang nalika budhal saka New Orleans menyang Cape Town.
* 1972: Kapal Jerman, Anita (20.000 ton), ilang kanthi nggawa 32 kru.
* 1976: SS Sylvia L. Ossa ilang ing jero sagara 140 mil ing sisih kulon Segitiga Bermuda.
* 1978: Douglas DC-3 Argosy Airlines Flight 902, ilang sawisé lepas landas lan sawisé ilang kontak radhio.
* 1980: SS Poet; ngulandara menyang Mesir, ilang nalika ana badai.
* 1995: Kapal Jamanic K (digawé taun 1943) dilapuraké ilang sawisé ngelwati Cap Haitien.
* 1997: Para pelayar ilang saka pesiar Jerman.
* 1999: Freighter Genesis ilang sawisé budhal saka Port of Spain menyang St Vincent.

## Pirsani uga 
* Cono de Arita

## Kapustakan 
* Zona Misteri:Segitiga bermuda
* Excerpts from Christopher Columbus' Log
* Text of Feb, 1964 Argosy Magazine article by Vincent Gaddis
* United States Coast Guard database of selected reports and inquiries
* Website of historian & Bermuda Triangle researcher Gian Quasar
* U.S. Navy Historical Center Bermuda Triangle FAQ
* U.S. Navy Historical Center (Selective Bibliography)
* *The Bermuda Triangle: Startling New Secrets* 
* Bermuda Triangle & Bermuda links
* Navy Historical Center: The Loss Of Flight 19
* On losses of heavy ships at sea 
* Bermuda Shipwrecks 
* Association of Underwater Explorers shipwreck listings page 
* Dictionary of American Naval Fighting Ships

## Pranala njaba